**Határozat**

Az ELTE BGGyK HÖK Ellenőrző Bizottságának elnökeként kihirdetem a Karon 2015. november 17. és 30. között lezajlott Hallgatói Szociális Ösztöndíj Bizottság (továbbiakban HSZÖB) képviselői választásának eredményét. A választásra elektronikus módon, e-mailben kiküldött kérdőív segítségével került sor. Az Ellenőrző Bizottsághoz a választások menetével kapcsolatban hivatalos panasz nem érkezett.

A szavazat-leadási időszakot megelőzően az első évfolyamos, nappali tagozatos hallgatók részéről **három jelölés** érkezett **Lőkös Regina**, **Hegyi Kitti** és **Molnár Erzsébet** személyében. Az egy vagy kettő képzési időszakra regisztrált nappali tagozatos gyógypedagógia szakos hallgatók 222 fős körzetéből 90 hallgató kezdte meg a kérdőív kitöltését, és **79-en adták le szavazatukat** (**35,59%**). **Lőkös Reginára 26-an adták le a szavazatukat (33%), 41 támogató szavazat érkezett Hegyi Kittire (52%), 10-en voksoltak Molnár Erzsébetre (13%) és érkezett 2 érvénytelen szavazat is (3%).** Ezzel az egy vagy két képzési időszakra regisztrált nappali tagozatos hallgatók **HSZÖB képviseletére** a választásra jogosult körzet **Hegyi Kittit választotta meg.**

A másodéves, nappali tagozatos hallgatók részéről **egyetlen jelölés** érkezett **Földi Alexandra** személyében. A három vagy négy képzési időszakra regisztrált nappali tagozatos gyógypedagógia szakos hallgatók 201 fős körzetéből 85 hallgató kezdte meg a kérdőív kitöltését, és **76-an adták le szavazatukat** (**37,81%**). **Földi Alexandrát 68 igen (89%), 5 nem (7%) és 3 érvénytelen szavazattal (4%) a HSZÖB tagjává választották.**

A harmadéves, nappali tagozatos hallgatók részéről **két jelölés** érkezett **Margitai Anna** és **Varga Péter** személyében. Az öt vagy hat képzési időszakra regisztrált nappali tagozatos gyógypedagógia szakos hallgatók 178 fős körzetéből 48 hallgató kezdte meg a kérdőív kitöltését, és **47-en adták le szavazatukat** (**26,40%**). **38-an adták le szavazatukat Margitai Annára (81%), 6-an voksoltak Varga Péterre (13%), és 3 érvénytelen szavazat is érkezett be (6%).** Ezzel az öt vagy hat képzési időszakra regisztrált nappali tagozatos hallgatók **HSZÖB képviseletére** a választásra jogosult körzet **Margitai Annát választotta meg**.

A választásokat megelőzően a negyedik évfolyamos, nappali tagozatos hallgatók részéről **egy jelölés** érkezett **Timár Eszter** személyében. A hét vagy nyolc képzési időszakra regisztrált nappali tagozatos gyógypedagógia szakos hallgatók 164 fős körzetéből 53 hallgató kezdte meg a kérdőív kitöltését, és **50-en adták le szavazatukat** (**30,49%**). **Timár Esztert 50 igen, 0 nem és 0 érvénytelen szavazattal a HSZÖB tagjává választották.**

Az ELTE BGGyK HÖK Ellenőrző Bizottsága megállapítja, hogy a **választás** **érvényes és eredményes volt.**

Budapest, 2015. december 1.

Zatykó Nóra s.k.

ELTE BGGyK HÖK

Ellenőrző Bizottság

elnök